
Nr.   571 / 13.03.2026
Nota de fundamentare
privind necesitatea, oportunitatea si legalitatea aprobarii
Bugetului de venituri si cheltuieli si a listei de investitii
pentru anul 2026
Avand in vedere: 

-   Legea nr. 331 / 2024 privind Codul Silvic cu modificari si completari ;

-  HCL  nr. 550 ∕ 2004 – privind înfiinţarea Ocolului Silvic Municipal Baia Mare, cu modificari si completari ulterioare;

-   O.U.G. nr. 59/2000 privind Statutul personalului silvic, cu modificari si completari; -   OG nr. 26/2013 privind intarirea disciplinei financiare la nivelul unor operatori economici la care statul sau unitatile administrativ-teritoriale sunt actionari unici ori majoritari sau detin direct ori indirect o participatie majoritara, cu modificari si completari;
-   O.U.G. nr. 89/2025  pentru modificarea şi completarea Legii nr. 227/2015 privind Codul fiscal, reglementarea unor măsuri fiscal-bugetare, precum şi pentru modificarea şi completarea unor acte normative;
 -  Ordinul MFP nr. 3818/30.12.2019 privind aprobarea formatului si structurii bugetului de venituri si cheltuieli, precum si a anexelor de fundamentare a acestuia;
- anexele de fundamentare a bugetului de venituri si cheltuieli pentru anul 2024 cuprinse in anexele 1-5;

-   Decizia Consiliului de Administratie al Ocolului Silvic Municipal Baia Mare R.A. nr.    6 /10.03.2026


Propunem spre aprobare Consiliului Local al Municipiului Baia Mare Bugetul de venituri si cheltuieli pentru anul 2026 si a Listei de investitii pentru anul 2026 ale Ocolului Silvic Municipal Baia Mare R.A., conform anexelor de fundamentare nr. 1 -5.


Veniturile totale  posibile a fi realizate in anul 2026, se dimensioneaza avand in vedere resursele de masa lemnoasa premise a fi exploatate potrivit amenajamentului silvic aferent anilor 2025 - 2034. Modul de valorificare a masei lemnoase, respectiv cantitatea si destinatia lemnului fasonat provenit din fondul forestier proprietate publica a municipiului Baia Mare in cursul anului 2026 au fost stabilite prin HCL nr. 522, respectiv 523 din 28 noiembrie 2025. Astfel, pentru anul 2026 a fost previzionata vanzarea intregului volum de masa lemnoasa aprobat spre exploatare, 34.000 mc la un pret mediu de 236,76 lei/mc, din care 17.000 mc sub forma de masa lemnoasa fasonata si 17.000 mc sub forma de masa lemnoasa pe picior. Exista in acest moment o incertitudine in ceea ce priveste momentul aprobarii amenajamentului silvic al UP II Baia Mare pentru anii 2025-2034, fapt care poate genera unele intarzieri in scoaterea la vanzare a masei lemnoase din aceasta UP II Baia Mare, care poate avea efecte negative asupra realizarii veniturilor estimate, respectiv poate genera pierderi la finalul anului, dar si efecte pozitive, care ar duce la cresterea veniturilor din exploatare pentru acest an, in cazul aprobarii pana la finalul lunii aprilie a anului curent. De asemenea, trebuie tinut seama de faptul ca pe piata lemnului au intervenit o serie de factori perturbatori care pot afecta semnificativ prognoza bugetara, dupa cum urmeaza:

· Reducerea semnificativa a cererii de lemn de lucru pentru industrie (cel care asigura realizarea cifrei de afaceri in parametrii optimi) ca urmare a reducerii exporturilor de lemn catre China si tarile din Orientul Mijlociu, respectiv a reducerii cantitatii de lemn procesat in Romania in fabricile de mobila existente, fapt resimtit si la nivelul nivelul operatorilor economici procesatori de la nivel local ( Italsofa si Aramis);

· Reducerea semnificativa a pretului de vanzare a lemnului de lucru fasonat din depozit de la 569,11 lei/mc in anul 2023 la 398,347 lei/mc in anul 2025.


La fundamentarea veniturilor posibile a fi realizate in anul 2026, s-a tinut cont de principiul prudentei, evitandu-se supraevaluarea rezultatelor potentiale, astfel ca nu a fost luat in considerare ca resursa posibila a fi valorificata, volumul de circa 15.000 mc masa lemnoasa neexploatata in anul 2025 din total posibilitate anuala conform amenajamentelor silvice pentru cele trei UP-uri.  In cazul in care aceste riscuri se vor produce, vom lua masuri astfel incat indicatorii programati sa fie ajustati in concordanta cu starea de fapt generata de aceasta situatie, procedand la rectificarea bugetului de venituri si cheltuieli in acord cu dispozitiile OG nr. 26/2013.


Astfel, veniturile din exploatare, in valoare de 9.550.000 lei sunt cu 17,24% mai mari decat cele din anul 2025 si au fost previzionate tinand seama de veniturile realizate in anii 2024 si 2025 din vanzarea materialului lemnos si a altor produse specifice fondului forestier, din serviciile silvice si de administrare prestate catre alti proprietari de fond forestier, precum si din alte activitati, respectiv de pericolele generate de aprobarea cu intarziere a amenajamentului silvic pentru anii 2025-2034 al UP II Baia Mare, asa cum am prezentat mai sus .


Astfel, veniturile totale se vor ridica la 9.690.000 lei, cu 16,90% mai mari decat cele realizate in anul 2025, provenind din:


-
Venituri din exploatare



9.550.000 lei


-
Venituri financiare



             140.000 lei.


Veniturile neimpozabile in valoare de 46.000 lei, prevazute la randul 141 din anexa de fundamentare nr. 2, provin din trecerea la venituri, la nivelul amortismentului, a subventiilor din fondul de accesibilizarea fondului forestier, pentru investitiile finantate din acesta, potrivit Legii nr. 56/2010 privind accesibilizarea fondului forestier national, respectiv din subventiile pentru investitii primite de la bugetul local.

Cheltuielile totale se estimeaza la nivelul sumei de 9.610.000 lei, in baza analizei rezultatelor anului 2025, cu 16,22% mai mari in anul 2026 decat executia din anul 2025, fiind stabilite astfel incat sa permita efectuarea lucrarilor silvice necesare si obligatorii, astfel cum sunt prevazute în amenajamentele silvice pentru anii 2025- 2034, a celor de exploatare forestiera, efectuarea actelor de administrare a pădurilor in conditii de eficienta economica, precum si acoperirea cheltuielilor cu utilitatile si buna functionarea a regiei. La fundamentarea cheltuielilor ce urmeaza a fi angajate in cursul anului 2026 s-a tinut cont de principiul prudentei, evitandu-se subevaluarea costurilor bunurilor si serviciilor ce urmeaza fi achizitionate.


Cheltuielile de exploatare vor creste de la  8.254.347 lei, valoare executata in anul 2025, la 9.569.000 lei in anul 2026 urmare a mai multor factori:

- Cresterea cheltuielilor cu bunuri si servicii de la 1.942.213 lei in anul 2025, la 2.527.940 lei in anul 2026, urmare a cresterii preturilor materialelor si a serviciilor si a volumului de servicii ce urmeaza a fi achizitionate in plus fata de anul 2025, inclusiv exploatarea si transportul materialului lemnos fasonat in depozit in vederea valorificarii, care are pondere covarsitoare in ceea ce priveste cresterea acestor cheltuieli;

- Cresterea cheltuielilor cu impozite, taxe si varsaminte similate  de la 233.184 lei realizate in anul 2025, la 467.000 lei pentru anul 2026, urmare a majorarii semnificative a taxelor si impozitelor locale.

- Cheltuielile cu personalul cresc de la 4.993.226 lei realizate in anul 2025, la 5.364.000 lei in anul 2026 ( mai mici decat cele previzionate pentru anul 2025) urmare a influentelor generate de majorarea salariului de baza minim brut pe economie de la 4.050 lei,  la 4.300 lei incepand cu 01.07.2026 pe componenta indemnizatiei de grad professional cuvenita personalului silvic potrivit O.U.G. nr. 59/2000 privind Statutul personalului silvic, cu modificari si completari, respectiv a cresterii cheltuielilor aferente contractelor de mandat cu suma de 376.654 lei fata de anul 2025, urmare a remunerarii directorului-sef ocol conform dispozitiilor art. 13¹* si 17 din Legea nr. 331/2024- Codul silvic, modificata si completata prin OUG nr. 63/2025 pentru modificarea şi completarea unor acte normative din domeniul silviculturii, a majorarii indemnizatiilor membrilor neexecutivi ai Consiliului de Administratie conform HCL nr. 63/23.02.2026.  


Astfel, cresterea cheltuielilor cu personalul sunt generate de cresterea cheltuielilor aferente contractelor de mandat, in conditiile mentinerii la nivelul executiei anului 2025 a cheltuielilor de natura salariala, respectiv 4.763.219 lei, in conditiile in care cheltuielile cu salariile, in valoare de 4.509.691 lei sunt la 99,37% din executia anului 2025, iar cheltuielile cu bonusurile sunt in valoare de 253.528 lei, cu 12,71% mai mari decat executia anului 2025, ca urmare a previzionarii angajarii cheltuielilor sociale permise si acordarii tichetelor de vacanta pentru anul 2026 ( tichete de vacanta nu au fost acordate in anul 2025), asigurand respectarea dispozitiilor art. XXXV si XXVI din O.U.G. nr. 89/2025:

“Art. XXXV - Prin derogare de la prevederile art. 7 alin. (1) şi art. 9 alin. (3) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare, obiectivele de politică salarială aplicabile la fundamentarea şi elaborarea bugetelor de venituri şi cheltuieli pe anul 2026 se stabilesc prin prezenta ordonanţă de urgenţă.

    Art. XXXVI - (1) Pentru anul 2026, operatorii economici care aplică prevederile Ordonanţei Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare, menţin în plată drepturile de natură salarială la data de 30 noiembrie 2025 pentru numărul de personal realizat la finele acestui an, la care se vor adăuga sumele reprezentând creşterea salariului de bază minim brut pe ţară garantat în plată pentru anul 2026 şi a celorlalte cheltuieli de natură salarială aferente acestuia, numai pentru personalul care intră sub incidenţa acestor reglementări, concomitent cu îndeplinirea următoarelor cerinţe cumulative:
    a) să nu majoreze/să nu indexeze sau, după caz, să nu prevadă alte mecanisme de creştere salarială în cursul anului 2026 pentru drepturile reprezentând salarii aflate în plată la data de 30 noiembrie 2025;
    b) menţinerea în anul 2026 a nivelului drepturilor de hrană/indemnizaţiilor de hrană/tichetelor de masă/normelor de hrană şi altor drepturi de natură salarială similare aflate în plată la data de 31 decembrie 2025, acordate conform prevederilor legale;
    c) valoarea mesei calde acordate pentru salariaţii care îşi desfăşoară activitatea cel puţin 50% din timpul de lucru în subteran să nu depăşească suma de 35 lei net pentru fiecare zi lucrată, indiferent de salariul net lunar obţinut. În cazul în care nu se poate asigura masa caldă conform condiţiilor legale specifice, operatorii economici pot acorda contravaloarea în bani a acesteia sau tichete de masă în cuantum de 35 lei pentru fiecare zi lucrată;

    d) menţinerea în plată a nivelului premiilor, primelor, bonusurilor, bonificaţiilor şi a altor drepturi de natură salarială, aflate în plată în anul 2025, acordate conform prevederilor legale, cu excepţia cheltuielilor sociale prevăzute la art. 25 din Legea nr. 227/2015, cu modificările şi completările ulterioare, în cazul operatorilor economici care au înregistrate pierderi contabile din anii precedenţi şi planifică pierderi în anul 2026, cu condiţia reducerii pierderilor realizate la data de 31 decembrie 2025 cu cel puţin 5% faţă de nivelul realizat la data de 31 decembrie 2025, sau menţinerea în plată a nivelului premiilor, primelor, bonusurilor, bonificaţiilor şi a altor drepturi de natură salarială, aflate în plată în anul 2025, acordate conform prevederilor legale, în cazul operatorilor economici care nu au pierderi contabile din anii precedenţi şi nu planifică pierderi în anul 2026, cu excepţia sumelor ce reprezintă participarea salariaţilor la profit şi a cheltuielilor sociale prevăzute la art. 25 din Legea nr. 227/2015, cu modificările şi completările ulterioare, după caz.

    (2) În anul 2026, operatorii economici care aplică prevederile Ordonanţei Guvernului nr. 26/2013, aprobată cu completări prin Legea nr. 47/2014, cu modificările şi completările ulterioare, pot creşte cheltuielile de natură salarială faţă de nivelul realizat în anul 2025 cu sumele reprezentând creşteri ale cheltuielilor de natură salarială aferente cu maximul indicelui mediu de creştere a preţurilor prognozat pentru anul 2026, pe baza unei analize temeinic justificate, după aprobarea de către Guvern prin memorandum. Creşterile se pot acorda începând cu luna următoare aprobării memorandumului şi nu pot depăşi lunar nivelul acestui indice. Pot solicita aprobarea Guvernului următorii operatori economici:

    a) care nu au înregistrat pierderi şi plăţi restante la data de 31 decembrie 2025 şi nu prevăd în anul 2026 pierderi şi plăţi restante;

    b) care au înregistrat pierderi şi/sau plăţi restante la data de 31 decembrie 2025 şi prevăd reducerea pierderilor realizate la data de 31 decembrie 2025 cu cel puţin dublul sumelor programate pentru majorarea cheltuielilor de natură salarială, precum şi reducerea plăţilor restante cu cel puţin 20% faţă de nivelul realizat la data de 31 decembrie 2025, după caz;

    c) care au beneficiat de subvenţii/transferuri în anul 2025 pentru activitatea operaţională de la bugetul de stat/local, după caz, cu condiţia ca sumele reprezentând creşteri salariale conform lit. a) şi b) să fie suportate din venituri proprii, cu reflectarea în creşterea acestora în mod corespunzător.”


In executia bugetului de venituri si cheltuieli in anul 2026 se va avea in vedere respectarea dispozitiilor art. 10 din O.G. nr. 26/2013, si a celorlalte dispozitii legale incidente.


Cheltuielile nedeductibile fiscal de 396.000 lei, reprezinta:

- 394.000 lei, cheltuieli cu constituirea fondului pentru accesibilizarea fondului forestier conform Legii nr. 56/2010 privind accesibilizarea fondului forestier national, cu modificari si completari ulterioare;

- 2.000 lei dobanzi si penalitati de intarziere datorate bugetelor locale pentru fondul forestier proprietate publica al comunei Dumbravita, ca urmare a stabilirii incadrarii in razele teritorial administrative ale orasului Cavnic, respectiv ale comunelor Sisesti si Cernesti.


Profitul programat pentru anul 2026 este in valoare de 130 mii lei, cu 532,70% mai mare decat cel preliminat pentru anul 2025.


Lista de investitii şi dotari pentru anul 2026, in valoare de 1.481.329,79 lei,  cuprinde: 
· Rest plata Amenajament silvic pentru fondul forestier proprietate publica a municipiului Baia Mare – 68.107 lei;

· Imprejmuire baza productie Depozit Ferneziu – 60.000 lei;

· Adapost utlaje Depozit Ferneziu ( SF. DALI si executie) – 150.000 lei, din care 10.000 lei pentru anul 2026 si 140.000 lei pentru anul 2027;

· Studii/documentatii si lucrari punere in siguranta Baraj Lacul Bodi-Ferneziu – 100.000 lei;

· Cheltuieli cu elaborarea SPF, SF Adapost utilaje Pepiniera Firiza – 25.000 lei;

· Amenajament pastoral pentru pasunile proprietatea Municipiului Baia Mare – 24.500 lei;

· Alte echipamente si utilaje, cu finantare nerabursabila in baza Contractului de finantare nr. C2402S000011562600077 din data de 03.10.2025 pentru aprobarea ajutorului de stat aferente interventiei DR-24 “Investitii in tehnologii forestiere care imbunatatesc rezilienta si valoarea de mediu a ecosistemelor forestiere” in conditiile PS 2023-2027, incheiat cu Agentia Pentru Finantarea Investitiilor Rurale-Romania ( AFIR) – 1.093.722,79 lei;

· Alte mijloace fixe cu aprobarea Consiliului de Administratie – 100.000 lei;


Pentru realizarea investitiilor sunt propuse alocari in valoare de 1.481.329,79 mii lei astfel: resurse proprii in valoare de 770.409,98 lei (amortisment – 275.000 lei, profit – 24.500 lei, fond accesibilizare fond forestier – 273.264,24 lei, alte rezerve – 197.645,74 lei) respectiv fonduri nerambursabile 710.919,81lei.


Proiectul bugetului de venituri si cheltuieli pentru anul 2026 a fost supus controlului financiar de gestiune conform HG nr. 1151/2012 pentru aprobarea Normelor Metodologice privind modul de organizare si exercitare a controlului financiar de gestiune.

Sef ocol,




Contabil sef,

ing. Calin Dumitru LUPSE


ec. Calin Ioan BOTA

